
הנדון: הערכת עלויות לשיקום אקולוגי של שטחים טבעיים שהופרו במלחמת חרבות ברזל
כתבה: תמר רביב, ראש אגף מגוון ביולוגי ושטחים פתוחים
1. רקע:
מלחמת 'חרבות ברזל' גורמת להשפעות ישירות ועקיפות על הטבע, המגוון הביולוגי ובכלל זה מערכות אקולוגיות שונות בישראל. בצפון ובדרום הארץ ניזוקו עשרות אלפי דונמים של שטחים טבעיים ופתוחים  - שמורות טבע, נחלים, יערות ושטחים פתוחים. חלק מההשפעות יהיו קצרות טווח וחלק ארוכות טווח, אך יש להניח שההשלכות של נזקים אלו על הטבע יבואו לידי ביטוי לאורך זמן. 
עוצמת הנזק לטבע במהלך המלחמה תלויה בסוג ומשך הפעילות הצבאים בשטח אך מתאפיינת בפעילויות הבאות, רובם ככולם כל חשבון השטחים הפתוחים: הרחבה ופתיחת צירים ותנועת כלי רכב כבדים, הקמת שטחי כינוס ותפיסת שטח לצורך פעילות צבאית, הקמת תשתיות ותאורה, השארת פסולות מסוגים שונים, זיהום קרקע ומקורות מים, שריפות (יזומות או כתוצאה מפעילות צבאית), הקמת מחסומים וגידור (או הסרת גידור), פעילות אינטנסיבית בשטחי אימונים, שינוי נתיבי ניקוז וצמצום נגר עילי, הקמת סוללות ומגננות והשארת מערומי מסלע ועפר. הנזק תלוי גם במאפיינים של המערכות האקולוגיות שנפגעו, וכן במאפיינים גאולוגיים, הידרולוגיים וגיאוגרפיים. 
הפגיעה האקולוגית כוללת בין היתר: פגיעה בקרקע ובקרומי הקרקע, חישוף צומח, פגיעה במסלע הטבעי, סחף קרקע, הרס של בתי גידול שלמים, פגיעה ישירה במיני חי וצומח ובעמידותן של המערכות האקולוגיות ואוכלוסיות מיני הבר החיות בהן, צמצום קישוריות אקולוגית, פגיעה באתרי הרביה של חיות בר (קינונים ואתרי רביה של יונקים), פגיעה באתרי לינה ושיחור מזון, זיהום אור ורעש, חדירת מינים פולשים ומתפרצים, התפרצות מזיקים ומחלות זואונוטיות והרעלות של חיות בר. 
לאור ההפרות הללו נדרשות פעולות לשיקום האקולוגי של שטחים טבעיים שנפגעו במהלך המלחמה בצפון ובדרום במטרה לצמצם את פוטנציאל הפגיעה במגוון הביולוגי בישראל, ולהחזיר את הטבע לקדמותו. מסמך זה נועד לסייע בהערכת עלויות השיקום הנדרשות וישמש כאומדן ראשוני מנחה לשיקום אקולוגי סביבתי של הנזקים שנגרמו כתוצאה מהפעילות הצבאית בשטחים הפתוחים. 
מסמך זה הוא מעין "מפתח" דיפרנציאלי כללי להערכת עלויות לצורך בניית המסגרת התקציבית לשיקום אקולוגי של שטחים פתוחים טבעיים שנפגעו במלחמה והשבת המצב לקדמותו. ככל שהפעולות שבוצעו בשטח המופר קשות יותר או השפיעו יותר על השטח הטבעי, ניתן לצפות לעלויות גבוהות יותר ממה שהוערך במפתח זה. יש לציין שמסמך זה אינו מחליף את הצורך בביצוע אומדן עלויות מפורט לכל פרויקט שיקום, כמו גם הכנת סקר מפגעים, סקר אקולוגי מפורט ותוכנית שיקום באמצעות אנשי מקצוע בהתאם לפעולות השיקום הנדרשות. מפרט זה לא כולל עלויות של פעולות הנגשה לציבור או פעולות הנדסיות מורכבות (כגון ייצוב מסלע, מעברים אקולוגיים וכו'). 
המסמך איננו מתייחס לשיקום של שטחים חקלאיים.

המסמך נכתב תוך התבססות על סדרת התייעצויות ונתונים שהתקבלו על ידי אנשי מקצוע העוסקים בתחום ובכלל זה – אקולוגים, אדריכלי נוף וחברות שעוסקות בתחום השיקום האקולוגי וכן באמצעות ניתוח תקציבי של פרויקטים לשיקום שטחים פתוחים שבוצעו בשנים האחרונות בעלי מאפיינים דומים במסגרת הנדרשת להלן.
2. טבלת הערכת עלויות לשיקום אקולוגי (₪ לדונם) של שטחים טבעיים שנפגעו בגין מלחמת 'חרבות ברזל' – (כולל מע"מ):
	
	עוצמת הפרה
	א
	ב
	ג

	גודל
שטח
	
	שיקום אקולוגי של בית גידול טבעי בשטח מופר מאוד (שיקום אינטנסיבי)
	שיקום אקולוגי של בית גידול טבעי בשטח מופר ברמה בינונית (שיקום אקסטנסיבי)
	שיקום אקולוגי של בית גידול טבעי בשטח מופר קלות

	1
	שטח מצומצם (עד 50 דונם)
	50,000/דונם
	25,000/דונם
	12,000/דונם

	2
	שטח בינוני
(50-200 דונם)
	25,000/דונם
	12,000/דונם
	6,000/דונם

	3
	שטח גדול
(200-400 דונם) 
	12,000/דונם לכל השטח.
*בנוסף, במוקדים מצומצמים מופרים במיוחד יש לחשב לפי מפרט 1א 
	6,000/דונם לכל השטח 
*בנוסף במוקדים מצומצמים מופרים במיוחד יש לחשב לפי מפרט 1א
	

	4
	שטח גדול מעל 400 דונם
	השטח יחולק לתת שטחים ויתומחר על פי המפרטים 1-4 /א-ג
	השטח יחולק לתת שטחים ויתומחר על פי המפרטים 1-4 /א-ג
	השטח יחולק לתת שטחים ויתומחר על פי המפרטים 1-4 /א-ג

	5
	שיקום נחלים 
	25,000 לקילומטר נחל
	20,000/דונם
	15,000/דונם

	6 
	טיפול אקולוגי נקודתי (1 דונם) 
	6,000/דונם
	6,000/דונם
	6,000/דונם





3. עקרונות מנחים כללים:
1. לאור סוג ההפרות השטח כתוצאה מהפעילות הצבאית, ברוב מוחלט של המקרים, השטחים לא ישתקמו מעצמם, וניתן להניח כי ללא פעולות שיקום אקולוגי, מצבם ימשיך להתדרדר, והם יהפכו בסופו של דבר למפגע סביבתי.
2. על מנת להשיב את השטחי הטבע לקדמותו, נדרש ליישם פתרונות מבוססי טבע, ולשחזר עד כמה שניתן את בית הגידול הטבעי

4. תיאור פעולות השיקום האקולוגי הנדרשות על פי עוצמת ההפרה ואופי השטח המופר

1. שיקום אקולוגי של בית גידול טבעי בשטח מופר מאוד:
· סילוק מפגעים סביבתיים לצורך השיקום האקולוגי (פסולת, מצעים, עודפי עפר, תשתיות ורכיבים צבאיים, סילוק גידור, מזהמים שונים וכו')  
· פעולות שיקום קרקע (חפירה, החלפת קרקע, כיסוי בקרקע טבעית, טשטוש צירים)
· חסימת צירים זמנית באמצעות בולדרים לצורכי שיקום 
· שיקום בוטני של צומח טבעי (ריבוי ושתילת צמחי בר מקומיים, כולל שתילת מינים בסיכון)
· סילוק מינים פולשים ומניעת התבססותם
· [bookmark: _Hlk161661444]שיקום המורכבות המבנית של בית הגידול הטבעי (כגון נחל, בריכת חורף, תלוליות)
· הסדרת הנגר והניקוז הטבעיים ומניעת סחף קרקע.
· תשתית השקיה לביסוס הצומח הטבעי 
· גידור זמני ו/או חבלול תומך שיקום
· ממשק למניעת שריפות 

2. שיקום בית גידול טבעי בשטח מופר ברמה בינונית:
· פעולות שיקום קרקע קלות (כגון חריש, קילוף, טשטוש צירים)
· שיקום בוטני של צומח טבעי (ריבוי ושתילת צמחי בר מקומיים, שתילת מינים בסיכון)
· סילוק מינים פולשים ומניעת התבססותם.
· שיקום המורכבות המבנית של בית הגידול הטבעי (כגון נחל, בריכת חורף, תלוליות)
· תשתית השקיה לביסוס הצומח הטבעי 
· גידור זמני ו/או חבלול תומך שיקום 
· ממשק למניעת שריפות 

3. שיקום אקולוגי של בית גידול טבעי בשטח מופר קלות:
· שיקום בוטני של צומח טבעי (כולל שתילת צמחי בר מקומיים)
· סילוק נקודתי של פסולת ומינים פולשים
· תשתית השקיה לביסוס הצומח הטבעי 


5. עלויות נוספות החיוניות להצלחת הפרויקט:

1. ביצוע פרויקט שיקום אקולוגי יידרש ליווי מקצועי ופעולות נוספות לכל פוליגון: 
1. סקר אקולוגי מפורט לפני ביצוע – 30,000 -50,000 ₪  
2. מיפוי מפגעים סביבתיים באתר, כולל מפגעי עבר. – עד 50,000 ₪  
3. הכנת תוכנית שיקום אקולוגי להקמה ותחזוקה ל-5 שנים- עד 30,000 ₪
4. ליווי ופיקוח אקולוגי על פרויקט השיקום – עד 50,000 ₪ 
5. ליווי אדריכל נוף, יועץ קרקע, הידרולוג, יועץ בטיחות, מנהל פרויקט כו' – יתומחר על פי מאפייני הפרויקט
6. תיאום מול צה"ל במידת הצורך.

2. תחזוקה - כל פרויקט יידרש תחזוקה של 5 שנים לפחות על פי הערכת העלויות הבאות:
1. ניטור אקולוגי ל 5 שנים – 40,000 ₪ לשנה (סה"כ 200,000 ₪) 
2. ליווי של אקולוג להמשך תחזוקת הפרויקט ל 5 שנים – 20,000 ₪ לשנה (סה"כ 100,000 ₪ )
3. ליווי אנשי מקצוע נוספים – בהתאם לצורך ולאופי הפרויקט
4. עבודות תחזוקה שוטפות – 3,000 ₪ ליום הגעה של צוות תחזוקה ליומית. בשנה הראשונה יידרשו כ 20 ימי תחזוקה (סה"כ 60,000  ₪), ובין השנים 2-5 ימי העבודה ירדו עם השנים, וייקבעו על פי תוכנית השיקום הרב שנתית. 
5. ציוד חומרים מתכלים – בהתאם לצורך

6. מפרט זה לא כולל את הפעולות הבאות הדורשות הערכה נפרדת בהתאם לצורך:
1. פעולות הנגשה לציבור: שבילי הליכה, שילוט, הנגשה לבעלי מוגבלויות, אזורי התכנסות, ספסלים, חניונים, פרגולות ונקודות תצפית וכו'.
2. סילוק קרקעות מזוהמות וחומרים מסוכנים
3. ייצוב מסלע ומפגעים הנובעים מדרדרת
4. פעולת הנדסיות מורכבות
5. הקמת מעבר אקולוגי
6. השבה אקטיבית של חיות בר

תודה רבה לאנה טרכטנברוט, דרור פבזנר, ליאב שלם, עמיר בלבן, עופר שטייניץ, שסייעו בהכנת מסמך זה.
בברכה,
תמר רביב
ראש אגף מגוון ביולוגי ושטחים פתוחים
0506233825

